439.12 REGOLAMENTI DWAR REGOLI MINIMI GĦALL-PROTEZZJONI TAT-TIĠIEĠ MIŻMUMA GĦALL-PRODUZZJONI TAL-LAĦAM L-AVVIŻ LEGALI 441 tal-2010. L-AVVIŻ LEGALI 441 tal-2010. 1. (1) Regolamenti dwar Regoli Minimi għall-Protezzjoni tat-Tiġieġ Miżmuma għall-Produzzjoni tal-Laħam. (2) L-iskop ta’ dawn ir-regolamenti hu li jittrasponu u jimplimentaw id-Direttiva tal-Kunsill 2007/43/KE li tistabbilixxi regoli minimi għall-protezzjoni tat-tiġieġ miżmuma għall-produzzjoni tal-laħam. Dawn ir-regolamenti: (a) jistabbilixxu regoli f’livell Komunitarju għall-protezzjoni tat-tiġieġ miżmuma għall-produzzjoni tal-laħam biex jiġi evitat tfixkil ta’ kompetizzjoni li jista’ jinterferixxi fit-tmexxija mingħajr tfixkil tas-suq komuni; (b) jistabbilixxu regoli minimi għall-protezzjoni tat-tiġieġ għall-produzzjoni tal-laħam skond il-prinċipju tal-proporzjonalità biex jiġi miksub l-għan bażiku tal-introduzzjoni ta’ titjib għat-trattament xieraq tal-annimali fl-agrikoltura intensiva tat-tiġieġ; (ċ) jistabbilixxu livell minimu għall-applikabbiltà ta’ regoli minimi biex jigu evitati miżuri disproporzjonati li jkunu japplikaw għaż-żamma ta’ qatgħat żgħar ta’ tiġieġ; u (d) iżommu bilanċ bejn l-aspetti varji li għandu jingħata kont tagħhom, f’dak li għandu x’jaqsam ma’ trattament xieraq tal-annimali, konsiderazzjonijiet ta’ saħħa, ekonomiċi u soċjali u l-impatt tal-ambjent meta jiġu stabbiliti regoli għall-protezzjoni tat-tiġieġ miżmuma għall-produzzjoni tal-laħam. 2. (1) Kemm-il darba ma jiġix stabbilit xort’ oħra f’dawn ir-regolamenti, dawn ir-regolamenti għandhom japplikaw mingħajr preġudizzju għal xi liġi oħra Komunitarja f’dan ir-rigward jew għal xi regoli jew regolamenti oħrajn li jkunu jappartjenu għal leġislazzjoni nazzjonali, u t-tifsiriet fl-Att għandhom jibqgħu japplikaw. (2) Għall-fini ta’ dawn ir-regolamenti, u kemm-il darba r-rabta tal-kliem ma tkunx teħtieġ xort’oħra t-tifsiriet li ġejjin għandhom japplikaw: "l-Att " tfisser l-Att dwar it-Trattament Xieraq tal-Annimali; Kap. 439. Kap. 439. " l-awtorità kompetenti " tfisser l-Awtorità dwar is-Servizzi Veterinarji f’Malta kif imwaqqfa bl-Att dwar is-Servizzi Veterinarji, kompetenti biex twettaq verifiki veterinarji u żootekniċi u għat-trattament xieraq tal-annimali; Kap. 437. Kap. 437. " awtorizzazzjoni " tfisser kull awtorizzazzjoni mogħtija taħt dawn ir-regolamenti u f’dak li għandu x’jaqsam ma’ sidien jew detenturi u s-servizzi tagħhom tfisser permess, liċenza, warrant, appuntament, konċessjoni jew kull deċiżjoni li tirrigwarda aċċess għal attività tas-servizz jew l-eżerċizzju tagħha; "binja " tfisser bini fuq l-istabbiliment fejn tkun tinżamm qatgħa ta’ tiġieġ; "ċertifikat " tfisser ċertifikat li għandu jinżamm f’kull waqt mid-detentur jew, jekk ikun il-każ, mis-sidu li jkun rikonoxxut mill-awtorità kompetenti li jkun jiċċertifika t-twettiq komplut ta’ kors ta’ taħriġ jew esperjenza miksuba li tkun ekwivalenti għal dak il-kors ta’ taħriġ; "densità ta’ ħżin " tfisser il-piż totali ta’ tiġieġ meta jkunu ħajjin li jkunu preżenti fil-binja fl-istess waqt għal kull metru kwadru ta’ spazju li jkun qiegħed jintuża; "detentur " tfisser kull persuna naturali jew ġuridika li tkun responsabbli għal jew inkarigata mit-tiġieġ skont kuntratt jew skond il-liġi kemm fuq bażi permanenti kemm temporanja; "gwidi għal prattika ta’ maniġġar tajjeb " tfisser u tinkludi gwida dwar konformità ma’ dawn ir-regolamenti; " il-Komunità " tfisser il-Komunità Ewropea kif imwaqqfa bit-Trattat li jistabbilixxi l-Unjoni Ewropea; "konsumatur aħħari" għandu jkollha l-istess tifsira kif mogħtija lilha taħt ir-Regolamenti dwar il-Ħtiġiet ta’ Saħħa tal-Annimali li Jirregolaw il-Kummerċ, u l-Importazzjoni fil-Komunità ta’ Annimali, Semen, Ova u Embrijuni Mhux Soġġetti għal Ħtiġiet ta’ Saħħa tal-Annimali Stabbiliti f’Atti Speċifiċi tal-Komunità; L.S.437.98 " Kumitatimwaqqaf dwar il-Katina Alimentari u s-Saħħa tal-Annimali " tfisser Kumitat li jkun magħmul minn rappreżentanti ta’ Stati Membri msejħa membri tal-kumitat, li jkunu jassistu u jikkonsultaw il-Kummissjoni billi jagħtu Opinjoni li tkun tirrigwarda miżuri ta’ sigurtà f’dak li għandu x’jaqsam ma’ ħwejjeġ ta’ saħħa tal-annimali, biex wara jiġu adottati mill-Kummissjoni skond il-proċedura adatta. Dik il-proċedura tal-kumitat tkun tkopri il-katina kollha ta’ provediment alimentari, li tkun tvarja minn ħwejjeġ ta’ saħħa tal-annimali fir-razzett sal-prodott li jkun wasal għall-konsumatur aħħari, għalhekk is-saħħaħ b’mod sinifikattiv il-kapaċità tagħha li timmira għal riskji għas-saħħa meta dawn jitfaċċaw fil-produzzjoni tal-ikel; " il-Kummissjoni " tfisser il-Kummissjoni Ewropea; " kuntratt " tfisser forma ta’ ftehim, li jkun ftehim bil-miktub jew kull forma oħra ta’ kitba privata bejn is-sid u d-detentur, u dan il-kuntratt jippermetti lis-sid tal-istabbiliment li jżomm id-dritt tiegħu bħala sid filwaqt li d-detentur jibqa’ fil-pussess tat-tiġieġ. Dak il-pussess jerġa jmur lura għand is-sid mat-terminu tal-kuntratt; " il-prodott " tfisser kull prodott ta’ oriġini mill-annimali; "qatgħa " tfisser grupp ta’ tiġieġ li jiġu mpoġġija f’binja ta’ stabbiliment li jkunu preżenti f’din il-binja fl-istess ħin; " stabbiliment " tfisser sit tal-produzzjoni fejn ikunu jinżammu t-tiġieġ; "sid" tfisser kull persuna jew persuni naturali jew ġuridiċi li jkollhom l-istabbiliment fejn ikunu jinżammu t-tiġieġ; " tiġieġa" tfisser annimal tal-ispeċi Gallus gallus li jkun miżmum għall-produzzjoni tal-laħam; " rata ta’ mwiet f’ġurnata " tfisser in-numru ta’ tiġieġ li jkunu mietu f’binja fl-istess ġurnata inkluż dawk li ġew miġbura jew minħabba mard jew minħabba raġunijiet oħra diviż bin-numru ta’ tiġieġ li jkunu preżenti fil-binja f’dak il-jum immoltiplikat b’100; "rata kumulattiva ta’ mwiet f’ġurnata " tfisser it-total ta’ rati ta’ mwiet f’ġurnata; "spazju li jkun qiegħed jintuża " tfisser spazju aċċessibbli għat-tiġieġ f’kull ħin fejn iħammġu; " veterinarju uffiċjali " għandu jkollha l-istess tifsira kif mogħtija lilha taħt ir-Regolamenti dwar il-Ħtiġiet ta’ Saħħa tal-Annimali li Jirregolaw il-Kummerċ, u l-Importazzjoni fil-Komunità ta’ Annimali, Semen, Ova u Embrijuni Mhux Soġġetti għal Ħtiġiet ta’ Saħħa tal-Annimali Stabbiliti f’Atti Speċifiċi tal-Komunità. L.S.437.98 3. Applikabbiltà. (1) Dawn ir-regolamenti għandhom japplikaw għal tiġieġ li jkunu miżmuma għall-produzzjoni tal-laħam, ħlief għal: (a) stabbilimenti b’inqas minn 20 tiġieġa; (b) stabbilimenti li għandhom biss ħżin ta’ tiġieġ għat-tgħammir; (ċ) bajd li jkun qiegħed ifaqqas; (d) tiġieġ li jkunu mrobbija b’mod estensiv ġewwa jew fil-beraħ, kif imsemmi f’regoli dettaljati dwar ċerti standards għat-tjur; jew (e) tiġieġ li jkunu mrobbija b’mod organiku skont indikazzjonijiet u standards oħrajn li jkunu jirreferu għal produzzjoni organika ta’ prodotti agrikoli u materjal tal-ikel. (2) Dawn ir-regolamenti għandhom ukoll japplikaw għall-ħażna għat-trobbija fi stabbilimenti li għandhom ħażna għat-tgħammir u għat-trobbija flimkien. (3) L-awtorità kompetenti għandha tapplika dawk il-ħtiġiet amministrattivi kollha neċessarji skont il-ħtiġiet ta’ dawn ir-regolamenti biex tiżgura li ma jkunx hemm ksur ta’ dawn ir-regolamenti kif ukoll biex tnaqqas ir-riskju għal konsumaturi aħħarinu kull riskju supplimentari għal annimali u għall-ambjent u li dawk il-miżuri jkunu konformi mal-ħtiġiet tal-katina alimentari u s-saħħa tal-annimali. (4) Dawn il-miżuri għandhom jinkludu l-konfiska diretta tal-prodott, is-sospensjoni tal-attivitajiet li jkunu qegħdin jiġu mwettqa mis-sid jew detentur tal-annimali, li jkunu primarjament responsabbli għat-trattament xieraq tal-annimali, meta dawn ikunu qegħdin joħolqu riskju lil konsumaturi aħħarinu lill-ambjent. L-applikazzjoni ta’ multi amministrattiva u pieni effettivi u dissważivi skont l-artikoli 45 u 47 tal-Att għandhom ukoll japplikaw f’dan ir-rigward. 4. Ħ tiġiet għaż-żamma tat-tiġieġ. (1) L-awtorità kompetenti għandha tiżgura li: (a) il-binjiet u l-istabbilimenti kollha jkunu konformi mal-ħtiġiet stabbiliti fl-Iskeda I u jkunu awtorizzati mill-awtorità kompetenti bl-approvazzjoni ta’ permess li jkun inħareġ mill-Awtorità ta’ Malta dwar l-Ambjent u l-Ippjanar (MEPA) skont il-ħtiġiet stabbiliti fl-Iskeda II;(b) l-ispezzjonijiet meħtieġa u l-monitoraġġ u s-segwitu għalih, inklużi dawk stabbiliti fl-Iskeda III ikunu qegħdin jiġu mwettqa minn uffiċjal veterinarju. (2) L-awtorità kompetenti għandha tiżgura li d-densità massima ta’ ħżin fi stabbiliment jew f’binja ta’ stabbiliment ma tkun fl-ebda ħint eċċedi 33kg żm2. (3) Permezz ta’ deroga mis-sub regolament (2), l-awtorità kompetenti tista’ tistabbilixxi lit-tiġieġ jinżammu f’densità ta’ ħżin a kbar kemm-il darba s-sid jew detentur ikun konformi mal-ħtiġiet stabbiliti fl-Iskeda II, flimkien mal-ħtiġiet stabbiliti fl-Iskeda I. (4) L-awtorità kompetenti għandha tiżgura li, meta tiġi mogħtija deroga taħt is-subregolament (3), id-densità massima ta’ ħżin fi stabbiliment jew f’binja ta’ stabbiliment ma tkunt eċċedi fl-ebda ħin 39 kg żm2. (5) Meta l-kriterji stabbiliti fl-Iskeda V ikunu ntlaħqu, l-awtorità kompetenti tista’ tippermetti lid-densità massima ta’ ħżin imsemmija fis-sub regolament (4) tkun tiżdied b’massimu ta’ 3kg żm2. 5. Taħriġ u gwida għal persuni li jkunu jieħdu ħsieb it-tiġieġ. (1) L-awtorità kompetenti għandha tiżgura li d-detenturi li huma persuni natura li jkunu rċevew taħriġ suffiċjenti dwar ix-xogħol tagħhom u li korsijiet ta’ taħriġ adatti jkunu disponibbli. (2) Il-korsijiet ta’ taħriġ imsemmija fis-sub regolament (1) għandhom jiffukaw fuq l-aspetti ta’ trattament xieraq u jkunu jkopru b’mod partikolari l-ħwejjeġ elenkati fl-Iskeda IV. (3) L-awtorità kompetenti għandha tiżgura li sistema tiġi stabbilita għall-kontroll u l-approvazzjoni tal-korsijiet ta’ taħriġ. Id-detentur tat-tiġieġ għandu jkollu ċertifikat li jkun rikonoxxut mill-awtorità kompetenti, li jkun juri t-twettiq ta’ dak il-kors ta’ taħriġ jew li jkun kiseb es perjenza ekwivalenti għal dak it-taħriġ. (4) L-awtorità kompetenti tista’ tirrikonoxxi l-esperjenza li tkun inkisbet qabel it-30 ta’ Ġunju 2010 bħala ekwivalenti għall-parteċipazzjoni f’dawk il-korsijiet ta’ taħriġ u għandhom joħorġu ċertifikati li jkunu juru dik l-ekwivalenza. (5) L-awtorità kompetenti tista’ tistabbilixxi li l-ħtiġiet stabbiliti fis-sub regolamenti) għandhom japplikaw ukoll għas-sidien. (6) Is-sid jew id-detentur għandhom jipprovdu istruzzjonijiet u gwida dwar il-ħtiġiet rilevanti tat-trattament xieraq tal-annimali, inklużi dawk li jkollhom x’jaqsmu mal-metodi ta’ ġbir li jiġu prattikati fl-istabbilimenti, lil persuni impjegati jew imqabbda minnhom biex jieħdu ħsieb it-tiġieġ jew jaqbduhom u jgħabbuhom. 6. (1) L-awtorità kompetenti għandha tippreżenta lill-Kummissjoni r-riżultati tal-ġbir tad-data abbażi ta’ monitoraġġ ta’ kampjun li jkun jirrappreżenta qatgħa li tkun ġiet maqtula matul perjodu minimu ta’ sena. (2) Biex jippermettu analiżi rilevanti, it-teħid ta’ kampjuni u l-ħtiġiet tad-data kif imsemmija fl-Iskeda III għandhom ikunu bażati b’mod xjentifiku, oġġettivi u komparabbli, u stabbiliti skont il-proċedura msemmija fit-tifsira "Kumitat imwaqqaf dwar il-Katina Alimentari u s-Saħħa tal-Annimali" fir-regolament 2(2). (3) L-ispejjeż kollha li jkunu saru mill-awtorità kompetenti għall-ġbir ta’ data għall-fini ta’ dawn ir-regolamenti għandhom ikunu mħallsa mill-Komunità bħala kontribuzzjoni finanzjarja. 7. Spezzjonijiet li għandhom jiġu mwettqa mill-awtorità kompetenti. (1) L-awtorità kompetenti għandha twettaq spezzjonijiet mhux diskriminatorji biex tivverifika konformità mal-ħtiġiet ta’ dawn ir-regolamenti. Dawk l-ispezzjonijiet għandhom jiġu mwettqa fuq proporzjon adatt ta’ annimali miżmuma f’Malta, skont id-dispożizzjonijiet rilevanti fil-liġi tal-Komunità, u jistgħu jsiru fl-istess żmien bħal kontrolli għal finijiet oħrajn skont il-proċeduri adatti biex jistabbilixxu d-densità ta’ ħżin kif stabbilita fir-regolament 4. (2) L-awtorità kompetenti għandha tippreżenta lill-Kummissjoni sat-30 ta’ Ġunju, 2010 ta’ kull sena rapport annwali għas-sena ta’ qabel dwar spezzjonijiet stabbiliti fis-sub regolament (1). Ir-rapport għandu jkollu miegħu lista tal-iżjedazzjonijiet rilevanti meħuda mill-awtorità kompetenti biex jiġu indirizzati l-problemi prinċipali ta’ trattament xieraq li jkunu ġew identifikati. 8. Gwidi għal prattika tajba ta’ maniġġar. L-awtorità kompetenti għandha tinkoraġġixxi l-iżvilupp, id-disseminazzjoni u l-użu ta’ gwidi għal prattika tajba ta’ maniġġar li għandhom jinkludu gwida dwar il-konformità ma’ dawn ir-regolamenti.